
Par pašvaldību investīciju projektu izvērtēšanas komisiju
· 1. Lai saskaņā ar Ministru kabineta 2022. gada 22. februāra noteikumu Nr. 143 "Noteikumi par kritērijiem un kārtību, kādā 2022. gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai" 5. punktu izvērtētu pašvaldību iesniegtos investīciju projektus, kas nav Eiropas Savienības fondu pārējās ārvalstu finanšu palīdzības līdzfinansētie projekti, izveidot komisiju šādā sastāvā:
· 1.1. I. Oša – Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos (komisijas priekšsēdētāja);
· 1.2. R. Bremšmits – Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta direktors (komisijas priekšsēdētāja vietnieks);
· 1.3. A. Butāns – Ekonomikas ministra biroja vadītājs;
· 1.4. K. Cirsis – Zemkopības ministrijas valsts sekretāra vietnieks;
· 1.5. (Svītrots)
· 1.6. E. Lore – Izglītības un zinātnes ministrijas Struktūrfondu departamenta vecākais eksperts;
· 1.7. K. Ploka – finanšu ministra padomniece.
· 1.8. T. Vectirāns – Satiksmes ministrijas Autoceļu infrastruktūras departamenta direktors.
· 2. Komisijas locekļa prombūtnes laikā komisijas darbā piedalās cits institūcijas pilnvarots pārstāvis.
· 3. Komisijas priekšsēdētājs, ja nepieciešams, komisijas darbā var pieaicināt citus speciālistus vai ekspertus ar padomdevēja tiesībām.
· 4. Komisijas nolikumu apstiprina vides aizsardzības un reģionālās attīstības ministrs.
· 5. Komisijas darbu tehniski nodrošina Vides aizsardzības un reģionālās attīstības ministrija atbilstoši kārtējam gadam piešķirtajiem valsts budžeta līdzekļiem.
· 6. Atzīt par spēku zaudējušu Ministru kabineta 2021. gada 12. marta rīkojumu Nr. 165 "Par pašvaldību investīciju projektu izvērtēšanas komisiju" (Latvijas Vēstnesis, 2021, 52., 130. nr.).

